armvectores/hy_wikipedia_2023 huggingface dataset:
Այակա Սասակի

Այակա Սասակի (ճապ.՝ 佐々木 彩夏)(հունիսի 11, 1996(1996-06-11), Կանագավա, Ճապոնիա), Ճապոնական այդլ, երգիչ, դերասանուհի։ Առավել հայտնի է որպես Momoiro Clover Z  խմբի անդամ։
Այաքսի գույնը Momoiro Clover Z վարդագույնն է ։ Նա խմբի ամենաերիտասարդ անդամն է։ Այակը ելույթներում ներկայանում է հետևյալ կերպ, «Ես ուրախ և մի փոքր էլ սեքսուալ այդլ եմ» (ճապ.՝ ちょっぴりセクシーでおちゃめなももクロのアイドル、あーりんこと佐々木彩夏です！)։


== Կենսագրություն ==
Այակա Սասակին «Momoiro Clover» խմբում ընդգրկվել է 2008 թվականի նոյեմբերի 23-ին Յուկինա Կասիվայի և Ակարի Հայիի հետ միաժամանակ։
Հոկտեմբեր 12-ին նա դարձել է ճապոնական «QuickJapan» մշակութային ամսագրի հատուկ համարի հերոսուհին։ Նրան հատկացվել էր 21 էջ, հոդվածը կոչվում էր «Տասնվեցամյա ամառային հիշողություններ», որտեղ նա պատմում էր այն մասին, թե ինչով էր զբաղվում «Momloiro Clover Z» խումբը ամռանը։


== Աշխատանքներ ==


=== Կինոֆիլմեր ===
Death Note: The Last Name (2006)
Yoshimoto Director’s 100 «Boku to Takeda-kun» (2007)
Shirome (ճապ.՝ シロメ) (սարսափ ֆիլմ, 2010 օգոստոսի 13,2010 թվականի  սեպտեմբերի 24 ին թողարկվել է DVD )
Ninifuni (ճապ.՝ NINIFUNI) (2012 թվականի փետրվարի 4-ին թողարկվել է DVD)


=== Հեռուստատեսային ֆիլմեր և սերիալներ ===
Niji no Kanata (ճապ.՝ 虹のかなた) (2004, TBS)
Hungry! (Հատված 8, 28 փետրվար 2012, «Կանսայ» հեռուստաընկերություն)


=== Հեռուստածրագրերի հեռարձակում ===
Oha Star (August 2005 — September 2007, TV Tokyo)
Kaminuma Emiko wa Mita! Nichijou Waido Gekijou (ճապ.՝ 上沼恵美子は見た!日常ワイド劇場) (TBS)
Downtown DX (ճապ.՝ ダウンタウンDX) (Special edition, January 5, 2012)


=== Ինտերնետ ===
OCN Tonay Kyou no Bishoujo Shashin Vol. 43 (ճապ.՝ OCN TODAY　今日の美少女写真Vol.43)


=== Ամսագրեր ===
QuickJapan (համար 104, 12 հոկտեմբեր 2012, Ohta Publishing)


== Ծանոթագրություններ ==


== Արտաքին հղումներ ==
Այակի Սասակիի պաշտոնական պրոֆիլը կայքում Stardust Promotion
Momoiro Clover Z խմբի պրոֆիլը
Այաքի Սասակի պաշտոնական Ameblo (2011 — ներկայումս) կայքում
(64) Անջելինա

(64) Անջելինա (անգլ.՝ Angelina), աստերոիդ աստերոիդների հիմնական գոտում։ Հայտնաբերվել է 1861 թվականի մարտի 4-ին Վիլհելմ Թեմպլի կողմից Մարսելում։
Միջին հեռավորությունը Արեգակից կազմում է 2,680489 ա. մ., առավելագույնը մոտենում է 2,3411 ա. մ. հեռավորության վրա և հեռանում 3,0198 ա. մ., իսկ Երկրի ուղեծրին Անջելինա աստերոիդը նվազագույնը մոտենում է 1,3575 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1602,95 երկրային օրվա ընթացքում, իր ուղեծրով շարժվելով միջինում 0,224586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։
Ըստ Տոլենի սպեկտրալ դասակարգման պատկանում է E դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Անջելինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախոլան Վերին

Ախոլան Վերին, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Վանա լճից հարավ-արևելք, Ադամակերտ քաղաքից 22 կմ արևմուտք՝ Խոշաբ գետի հարավարևելյան ակունքի շրջանում, լեռնային վայրում։
Գյուցի 5 կմ հարավ գտնվում էր Ախոլան Ներքին գյուղը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գայլակալ

Գայլակալ (այժմ կոչվում է՝ ադրբ.՝ Xalxal - Խալխալ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Պատմություն ==
Ներկայիս Խալխալ (Գայլակալ) գյուղի մոտ, Նախիջևան գետի ձախ ափին, գտնվում են հին համանուն գյուղի ավերակները։ Միջնադարում այդ բնակավայրը եղել է խոշոր հայաբնակ գյուղ։ Այդ հին գյուղի տարածքը ընդգրկել է 100-120 բնակալի և այլ շինություններ։ Ներկա պահին այդ գյուղատեղի ավերակների մի մասի վրա հիմնված է այժմյան գյուղը, իսկ մնացած մասը վեր է ածվել բամբակի դաշտերի։


== Ծանոթագրություններ ==
Օբիդուշի պալատ

Օբիդուշի պալատ (պորտ.՝ Castelo de Óbidos), միջնադարյան պատմաճարտարապետական հուշարձան։ Գտնվում է Պորտուգալիայի Լեյրիյա շրջանի Օբիդուշ քաղաքում (Էշտրեմադուրա պատմական շրջան)։ 2007 թվականին մշակույթի նախարարության կողմից ընդգրկվել է Պորտուգալիայի յոթ հրաշալիքների ցանկում։


== Պատմություն ==
Ժամանակակից ամրոցի շինարարությունը սկսվել է 12-րդ դարում։ Պաշտպանական ոճով կառուցված դղյակն ունի քառանկյան տեսք` 30 մ երկարությամբ կողմերով։
Պալատը կառուցվել է հինհռոմեական ամրության տեղում։ Մոտակայքում գտնվում է Կալդաշ դա Ռաինյա խոշոր քաղաքը (պորտ.՝ Caldas da Rainha):
5-րդ դարում Պիրենեյան թերակղզի են ներխուժել վեստգոթերը։ Օգտագործելով հռոմեական ամրությունը` նրանք կառուցել են ամրոց, իսկ որպես շինանյութ օգտագործել են Օբիդուշից 1 կմ հեռավորության վրա գտնվող հինհռոմեական պատմական Eburobrittium քաղաքի քարերը։
711-718 թվականների իսլամական նվաճումների ժամանակ ամրոցն անցել է արաբներին։ Կորդովայի ամիրայության ձևավորման ժամանակ արաբները Օբիդուշի ամրոցը դարձրել են պատմական Էշտրեմադուրա շրջանի կարևոր կետերից մեկը. այն մտել է նահանգի ստորին հատվածի մեջ։ Գնահատելով տեղի ջրի որակը` արաբները հռոմեական թերմերի տեղում վերականգնել են բաղնիքները։ Արաբներն ավարտին են հասցրել գյուղի շրջակայքում ամրոցային պատերի շինարարությունը։
1227 թվականին արաբական Բադախոս էմիրությունը մտնում է Պորտուգալիայի կազմի մեջ։ Պորտուգալացիներն ընդարձակում են ամրոցը` կառուցելով մի քանի շարք պաշտպանական պատեր։ Ամրոցն իր ժամանակակից տեսքը ձեռք է բերել 15-րդ դարում։ Պալատում սկսում են իշխել արքային ենթակվող տարբեր ֆեոդալներ։ Պալատը դառնում է պորտուգալացի իշխողների սիրելի նստավայրը հատկապես նոր ժամանակների սկզբնական հատվածում։ Միապետներն այստեղ կազմակերպում են տոնական ընդունելություններ, հարսանիքներ, տոնահանդեսներ, քանի որ Օբիդուշը գտնվում էր Լիսաբոնից ոչ հեռու։
18-րդ դարում Պորտուգալիայում տնտեսական անկում է սկսվում, և ամրոցը դատարկվում է` մասամբ վնասվելով։ Դրան նպաստում է Լիսաբոնի երկրաշարժը, որն ավերում է ամրոցի կենտրոնում գտնվող պալատը։ Սկսած 19-րդ դարից` ամրոցը դառնում է զբոսաշրջային գրավիչ ուղղություն։


== Ժամանակակից շրջան ==
Ամրոցը զբոսաշրջային հանրաճանաչ օբյեկտ է։ Այն գրավում է իր բաստիոններով, ատամնավոր պատերով։ Մինչ օրս պահպանվել են որոշ պատուհաններ ու կամարային մուտքեր, որոնք զարդարված են միջնադարյան բարձրաքանդակներով։


== Ծանոթագրություններ ==


== Գրականություն ==
Ջաննի Գուադալուպի, Գաբրիելե Ռեյնա (թարգմանություն` Ա. Բորիսովա) // Աշխարհի ամրոցները. — М.: "ԱՍՏ" ԲԲԸ, "Աստրել" ԲԲԸ, 2005. — С. 16-17. — 272 с. — ISBN 978-5-17-033048-5, 978-5-271-12588-1, 88-544-0097-1
Էլևատորնոե (գյուղ, Բերեզանկայի շրջան)

Անվան այլ կիրառումների համար տե՛ս՝ ԷլևատորնոեԷլևատորնոե (ուկրաիներեն՝ Елеваторне), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Էլևատորնոե գյուղում բնակվում էր 10 մարդ։ Բնակավայրը զբաղեցնում է 0,281 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ես սպանում եմ հսկաներին

Ես սպանում եմ հսկաներին (անգլ.՝ I Kill Giants), կոմիքսների սահմանափակ շարք, որը ստեղծվել է սցենարիստ Ջո Քելլիի և նկարիչ Խ. Քեն Նիիմուրայի կողմից։ Շարքը թողարկվել է ամերիկյան Image Comics ընկերության կողմից, 2008 թվականի հուլիսից մինչև 2009-ի հունվար։
Կոմիքսը պատմում է դերային խաղերի սիրահար մի աղջկա մասին, որը մեծանում է և սկսում է կռվել իրական և երևակայական թշնամիների դեմ։


== Սյուժե ==
Տասներկուամյա դպրոցական Բարբարան շատ լուրջ ու պատասխանատու աղջիկ է, քանի որ նա զբաղվում է աշխարհի ամենավտանգավոր գործով` սպանում է հսկաներին։ Ամեն դեպքում, նա բոլորին այդպես է պատմում։ Ոչ ոք նրա պատմությունները լուրջ չի ընդունում։ Ուսուցիչներին նա բարկացնում է, հասակակիցները նրան չեն սիրում, իսկ ընտանիքը չի հասկանում։
Միայն Սոֆիան` նրա հասակակիցը, որը վերջերս է տեղափոխվել հարևան տուն, փորձում է ընկերանալ նրա հետ։ Դպրոցի հոգեբան միսս Մոլլին հնարավորության չափով ցանկանում է օգնել Բարբարային, որպեսզի նա ազատվի խնդիրներից, և հասկանալ, թե ինչու է աղջիկը խուսափում իրականությունից։
Սակայն Բարբարան նշան է տեսնում, որը ցույց էր տալիս, որ շուտով ինչ-որ սարսափելի բան է լինելու։ Եվ աղջիկը պետք է ուժերը չափի իր կյանքի ամենակարևոր և վտանգավոր ճակատամարտում։


== Կերպարներ ==
Բարբարա Տորսոն` գլխավոր հերոսուհին, հինգերորդ դասարանի աշակերտուհի, որը փորձում է փախչել անձնական խնդիրներից դեպի երևակայական աշխարհ, որտեղ նա հերոս է, սպանում է հսկաներին մեծ Կովելեսկի մուրճով, որը տեղավորվում է պայուսակում, և նրա հետ ընկերություն են անում հոգիներն ու փերիները։ Խելացի է, լուրջ, սարկաստիկ, դյուրաբորբոք։
Սոֆիա` Բարբարայի համադասարանցին ու հարևանուհին է։ Դպրոցում միակն է, որը ցանկանում է Բարբարայի հետ ընկերանալ։
Միսս Մոլլի` դպրոցի երիտասարդ հոգեբան, ցանկանում է օգնել Բարբարային, որպեսզի նա ազատվի խնդիրներից։
Թեյլոր` դպրոցական խուլիգան է, անընդհատ բարկացնում է Բարբարային։
Կարեն` Բարբարայի ավագ քույրը։ Նրա շնորհիվ է ընտանիքը գոյատևում` նա պետք է աշխատի, հետո հավաքի տունն ու պատրաստի։ Նա ժամանակ չունի Բարբարայի համար։


== Ժողովածու ==
2009 թվականին թողարկվել է կոմիքսների ժողովածու, որն իր մեջ ընդգրկում է բոլոր յոթ թողարկումները, փափուկ շապիկով (184 թերթ, ISBN 1-60706-092-2)։
Նոյեմբերին Image Comics թողարկել է պինդ շապիկով ժողովածու` «Titan Edition» անունով (300 թերթ, ISBN 1-60706-173-2, ISBN 1-60706-172-4)։


== Մրցանակներ ==
Կոմիքսն IGN-ից «Լավագույն հինդի գրքի» համար մրցանակ է ստացել։ Ըստ New York Magazine-ի հեղինակ Դեն Քոիսի` այն դարձել է 2009 թվականի լավագույն տասը կոմիքսներից երրորդը, ինչպես նաև` ըստ Young Adult Library Services Association-ի ներառվել է դեռահասների համար տասը լավագույն գրաֆիկական վեպերի ցանկում։ 2011 թվականին կոմիքսը Մանգայի միջազգային մրցանակաբաշխությանն արժանացել է «Ոսկե մրցանակի»։


== Ծանոթագրություններ ==


== Արտաքին հղումներ ==
http://www.ikillgiants.com Ես սպանում եմ հսկաներին. պաշտոնական կայք
Ալեքսանդր Գորյուխով

Ալեքսանդր Անտոլևիչ Գորյուխով (ռուս.՝ Александр Анатольевич Горюхов, հունվարի 29, 1960(1960-01-29), Մոսկվա, ԽՍՀՄ), խորհրդային և ռուս ֆուտբոլիստ, կիսապաշտպան։


== Կարիերա ==
ԲԿՄԱ-ի սան է։ 1979-1980 թվականներին խաղացել է ԽՍՀՄ-ի բարձրագույն դիվիզիոնում, որտեղ անցկացրել է 7 խաղ։ 1981 թվականին հանդես է եկել Մոսկվայի «Լոկոմոտիվ» ակումբում՝ 42 խաղում խփելով 1 գոլ։ 1982-1983 թվականներին խաղացել է Ջիզակի «Զվեզդա» ակումբում՝ 31 խաղում խփելով 2 գնդակ։
1983 թվականին հանդես է եկել Մոսկվայի «Դինամո» ակումբի կազմում, սակայն խաղադաշտ դուրս չի եկել։ 1984 թվականի մրցաշրջանում նորից խաղացել է «Զվեզդայի» կազմում՝ անցկացնելով 27 հանդիպում։ 1985-1987 թվականներին հանդես է եկել «Շիննիկ» ակումբում՝ 108 խաղում խփելով 4 գոլ։
1988 թվականի մրցաշրջանն անցկացրել է Ռիգայի «Դաուգավա» ակումբում՝ անցկացնելով 41 խաղ և խփելով 2 գնդակ։ 1989 թվականին հանդես է եկել Տուլայի «Արսենալ» ակումբում՝ անցկացնելով 39 խաղ։ 1990 թվականին «Սախարինի» կազմում մասնակցել է 18 հանդիպման։
1991 թվականի մրցաշրջանում խաղացել է Կոալուգայի «Զարյա» ակումբում՝ 21 խաղերում խփելով 1 գնդակ։ 1992 թվականից մինչև 1993 թվականը խաղացել է Միտիշչենսկիի «Տորպեդո-ՄԿԲ» ակումբում՝ անցկացնելով 58 խաղ։
Բացի դրանից, 1993 թվականին տեղափոխվել է Գերմանիայի «Շտալ» (Բրանդենբուրգ) ակումբ, սակայն պաշտոնական խաղեր այդպես էլ չի անցկացրել։
1994-1995 թվականներին հանդես է եկել «Կուբան» ակումբում՝ 51 խաղերում՝ խփելով 3 գոլ։
Հետագայում խաղացել է սիրողական մակարդակում՝ Կորոլյովոյի «Վիմպելում» և Յուբիլեյնոեյի «Չայկա» ակումբում։
Հրավիրվել է խաղալու ԽՍՀՄ-ի հավաքականում։


== Կարիերայից հետո ==
Աշխատում է Յուբիլեյնոեի «Չայկա» սիրողական ակումբում որպես գլխավոր մարզիչ։ Դրա հետ միասին եղել է նաև այդ ակումբի ՄՊՄԴ-ի մարզիչ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը cska-games.ru կայքում
Ռևիզիոնիստական սիոնականություն

Ռևիզիոնիստական սիոնականություն (եբրայերեն՝ ציונות רוויזיוניסטית‎), Վլադիմիր Ժաբոտինսկու գաղափարների վրա հիմնված սիոնական շարժման ճյուղավորումներից մեկը։ Ռևիզիոնիստ սիոնականների հռչակվող գաղափարները ընդգրկում են հրեական մեծամասնության հաստատումը Պաղեստինում, Առաջին աշխարհամարտից հետո լուծարված հրեական զինյալ կազմավորումների վերականգնումը և, ի վերջո, հրեական պետության ստեղծումը Հորդանան գետի երկու ափերի երկայնքով, այսինքն Ազգերի Լիգայի կողմից հրեական ազգային օջախի համար հատկացված տարածքի վրա։


== Տես նաև ==
Վլադիմիր Ժաբոտինսկի
Astronaut in the Ocean

«Astronaut in the Ocean» (անգլ. թարգմանաբար՝ «Տիեզերագնացն օվկիանոսում»), ավստրալիացի ռեփեր Masked Wolf-ի երգը։ Սկզբում այն թողարկվել է 2019 թվականի հունիսին, իսկ հետո վերահրատարակվել է Elektra Records լեյբլում 2021 թվականի հունվարի 6-ին։ Վերահրատարակումից հետո երգը հասել է հաջողության՝ հասնելով 4-րդ հորիզոնականին Ավստրալիական ARIA Charts-ում և 6-րդ հորիզոնականին ամերիկյան Billboard Hot 100-ում։


== Պատմություն ==
Երգը ի սկզբանե թողարկվել է DreamWorks Records լեյբլում 2019 թվականի հունիսի 7-ին՝ աննշան հաջողության հասնելով Ավստրալիայում, բայց դարձել է ռեփերի այդ ժամանակ ամենահայտնի սինգլը։ Սակայն 2020 թվականի վերջին երգը սկսել է ժողովրդականություն վայելել սոցիալական ցանցերում, քանի որ օգտագործվել է TikTok սոցիալական ցանցի մի շարք տեսահոլովակներում։ 2021 թվականի հունվարի 6-ին երգը վերահրատարակվել է։ Այդ ժամանակ այն արդեն ուներ ավելի քան 32 մլն ունկնդրում Spotify-ում և տարածում էր ստանում Tiktok-ի սոցիալական ցանցերում և տեսահոլովակներում։
2021 թվականի փետրվարին սինգլը գերազանցել է Spotify-ում 100 միլիոն ունկնդրումների նշագիծը՝ դառնալով Teamwrk Records-ի ամենաշատ ունկնդրումներ ունեցող երգը։ Երգը ներառվել է նաև The Shazam Predictions 2021  երգացանկում, որը կազմել են Shazam-ը և Apple Music-ը։ Խոսելով երգի տեքստի մասին՝ ռեփերը պատմում է. «Astronaut In the Ocean»-ը ազդում է հոգեկան դեպրեսիայի վրա, քանի որ ես խրված էի տագնապի և ընկճվածության զգացողության մեջ»։


== Հիթ-շքերթներ ==


== Հավաստագրեր ==


== Ծանոթագրություններ ==
Բարսեղ Կեսարացի

Բարսեղ Կեսարացի կամ Բարսեղ Մեծ (հուն․՝ Μέγας Βασίλειος կամ Βασίλειος Καισαρείας, 329[…], Կեսարիա, Թուրքիա - 379, Կեսարիա, Թուրքիա), ընդհանրական եկեղեցու նշանավոր հայրապետ, ընդհանրական եկեղեցու տասներկու մեծ վարդապետներից մեկը, Հայ Առաքելակն Եկեղեցու և համաքրիստոնեական սուրբ, աստվածաբան, Կապադովկիայի Կեսարիա քաղաքի արքեպիսկոպոս (370 թ-ից), եկեղեցական գործիչ և գրող։ Գրիգոր Նյուսացու ավագ եղբայրը, Գրիգոր Նյուսացու և Գրիգոր Նազիանզացու հետ մեկտեղ մտնում է «երեք մեծ կապադովկիացիների» եռյակի մեջ։ Նրան է վերագրվում պատկերակալի հայնագործումը և իր անունը կրող պատարագի կազմումը։ Հեղինակ է մեկնությունների, դավանաբանական գործերի, ճառերի, ներբողների, քարոզների, զրույցների ու նամակների (մեզ է հասել 360-ից ավել նամակ)։


== Ազդեցությունը Հայ եկեղեցու վրա ==
Բարսեղ Կեսարացու երկերը հայերեն են թարգմանվել V դարից («Վեցօրեայք», «Պատարագամատոյցք», կանոններ, աղոթքներ)։ «Գիրք հարցողացը», «Պահոց» ճգնակեցական հրահանգների ժողովածուն (պարունակում է 33 ճառ) աստվածաբանության սիրված ձեռնարկներ են եղել միջնադարյան վարդապետարաններում։ Հայ միջնադարյան հեղինակները Բարսեղ Կեսարացու գործերը ընթերցողին առավել հասկանալի դարձնելու համար գրել են դրանց մեկնաբանություններ (հայտնի են «պատճառ» կամ «լուծմունք» անուններով)։ Կեսարացու ստեղծագործություններից մեջբերումներ են կատարել իրենց մեկնողական և դավանաբանական բնույթի երկերում Վարդան Արևելցին («Մեկնութիւն Արարածոց», «Կնիք հաւատոյ»), Անանիա Սանահնեցին («Հակաճառութիւն»), Վարդան Այգեկցին («Արմատ հաւատոյ») և այլն։ Կեսարացու ճառերից մի քանիսը պահպանվել են միայն հայերեն թարգմանությամբ։


== Ծանոթագրություններ ==


== Արտաքին հղումներ ==
Ս. ԲԱՐՍԵՂ ԿԵՍԱՐԱՑԻ «ՊԱՀՈՑ ԳԻՐՔ» Archived 2019-04-07 at the Wayback Machine.
«Հսկիր քո վրա» Բարսեղ Կեսարացու քարոզը ինքնագիտակցության մասին
Յասոպոլ

Յասոպոլ (ուկրաիներեն՝ Ясопіль), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Յասոպոլ գյուղում բնակվում էր 20 մարդ։ Բնակավայրը զբաղեցնում է 0,256 կմ² տարածք։ Բնակչության խտությունը կազմում էր 78,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գործակալ Ջոնի Ինգլիշ: Վերբեռնում (ֆիլմ)

«Գործակալ Ջոնի Ինգլիշ։ Վերբեռնում» (անգլ.՝ Johnny English Reborn), բրիտանական կատակերգական ֆիլմ, «Գործակալ Ջոնի Ինգլիշ» (2003) ֆիլմի շարունակությունն է։ Ինչպես առաջին մասը, սա նույնպես  ծաղրերգում է լրտես-սուպերգործակալների մասին մարտաֆիլմերը՝ առաջին հերթին Ջեյմս Բոնդի մասին վերջին ֆիլմերը։ Ֆիլմի ռեժիսորը Օլիվեր Փարքերն է։ Գլխավոր դերերում խաղում են՝ Ռոուեն Ատկինսոնը և  Ջիլիան Անդերսոնը։ Համաշխարհային պրեմիերան տեղի է ունեցել 2011 թվականի սեպտեմբերի 23-ին։
Գովազդային կարգախոս՝ «Նա չի փնտրում հեշտ ճանապարհներ»։


== Սյուժե ==
Ֆիլմի գործողությունները ծավալվում եմ նախորդ ֆիլմի իրադարձություններից ութ տարի անց։ Այդ ժամանակից սըր Ջոնի Ինգլիշի կարիերան դեպի  ձախողում է գնացել։ Հինգ տարի առաջ նրան ուղարկել են Մոզամբիկ, սակայն առաքելությունը ձախողվում է։ Այժմ նա ապրում է Տիբեթի լեռներում գտնվող մենաստանում, որպեսզի թաքնվի ամոթից, որն առաջացել է առաքելության ձախողման պատճառով։ Ֆիլմը սկսվում է այն ժամանակ, երբ հերոսը գտնվում է վատ հոգեվիճակում, մինչ նրան ևս մեկ հնարավորություն են ընձեռում։ Բրիտանական MI7 հատուկ ծառայությունը կրկին նրա կարիքն է զգում։ Ծառայության նպատակն է կանխել Չինաստանի վարչապետի սպանությունը։


== Դերերում ==


== Արտադրություն ==
Universal Studios-ն առաջին անգամ հայտարարել է «Ջոնի Ինգլիշ» ֆիլմի շարունակության մասին 2010 թվականի ապրիլի 8-ին, առաջին ֆիլմից 8 տարի անց։
Նկարահանումները սկսվել են 2010 թվականի սեպտեմբերի 11-ին Լոնդոնի կենտրոնում, իսկ հետո նաև Հեմփշիրում ու Հոնկոնգում։ Նկարահանումները տեղի են ունեցել Լոնդոնի կենտրոնական մոլում 2010 թվականի սեպտեմբերի 25-ին։


== Ծանոթագրություններ ==


== Արտաքին հղումներ ==
Официальный сайт фильма
«Агент Джонни Инглиш: Перезагрузка»(անգլ.) ֆիլմը Allmovie կայքում: 
Working Title Films Archived 2012-08-02 at the Wayback Machine.
(8648) Սալիքս

(8648) Սալիքս (անգլ.՝ Salix), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 2-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,261552 ա. մ., առավելագույնը մոտենում է 1,7165 ա. մ. հեռավորության վրա և հեռանում 2,8066 ա. մ.։ Արեգակի շուրջ մեկ ամբողջական պտույտ է կատարում 1242,25 երկրային օրվա ընթացքում, իր ուղեծրով շարժվելով միջինում 0,289797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8648) Սալիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օգիևկա (այլ կիրառումներ)

Օգիևկա, կարող է վերաբերել՝

Օգիևկա - գյուղ, Ուկրաինայի Ժիտոմիրի մարզի Ռուժինսկի շրջանում
Օգիևկա - գյուղ, Ուկրաինայի Խարկովի մարզի Սախնովշչինսկի շրջանում
Օգիևկա - գյուղ, Ուկրաինայի Վիննիցայի մարզի Գայսինի շրջանում
Պսիրան

Պսիրան, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ուինստոն շրջան (այլ կիրառումներ)

Ուինստոն շրջան, կարող է վերաբերել՝

Ուինստոն շրջան - ԱՄՆ Ալաբամա նահանգի շրջաններից մեկը
Ուինստոն շրջան - ԱՄՆ Միսսիսիպի նահանգի 82 վարչական միավորներից մեկը
Անտոնիո Ստրադիվարի

Ստրադիվարի, Ստրադիվարիուս (իտալերեն` Stradivari, լատիներեն` Stradivarius) Անտոնիո (1645[…], Կրեմոնա, Կրեմոնա, Լոմբարդիա և անհայտ - դեկտեմբերի 18, 1737(1737-12-18), Կրեմոնա, Կրեմոնա, Լոմբարդիա), լարային գործիքների իտալացի վարպետ։ Ն․ Ամատիի աշակերտը։ Կրեմոնայում բացել է սեփական արհեստանոց (1667 թ.)։
Երկար տարիներ աշխատել է իր ուսուցչի եղանակով և միայն մոտ 56 տարեկանում պատրաստել սեփական նմուշօրինակը։ Այդ ժամանակվանից ստեղծել է իր լավագույն նվագարանները։ Նրա պատրաստած ջութակները, ալտերը և թավջութակները աչքի են ընկնում համերգային կատարյալ հատկանիշներով՝ հստակ, հյութեղ տեմբրով, գեղարվեստական ձևավորման կատարելությամբ, նրբագեղությամբ, բնափայտի ընտրությամբ։
Դրանցով հանդես են գալիս աշխարհի խոշորագույն կատարողները։
Մոսկվայում, երաժշտական գործիքների պետական հավաքածուում, պահվում են Ստրադիվարիի ստեղծած մի քանի ջութակներ, ալտեր, թավջութակներ։
Ստրադիվարի աշակերտներն էին իր որդիներ Ֆրանչեսկոն (1671-1743 թթ.) և Օմոբոնոն (1679-1742 թթ.), ինչպես և Կ․ Բերգոնցին։


== Տես նաև ==
Նիկոլո Ամատի (1596—1684) — Իտալիա
Անդրեա Գվարների (1626—1698) — Իտալիա
Նիկոլա Լյուպո (1758—1824) — Ֆրանսիա


== Ծանոթագրություններ ==


== Գրականություն ==
Страдивари А. // Большая российская энциклопедия. Том 31. — М., 2016. — С. 284.
Страдивари А. // Музыкальная энциклопедия. Том 5. — М.: Советская энциклопедия, 1981.
Витачек Е.Ф. Очерки по истории изготовления смычковых инструментов / Под ред. Б. Доброхотова. — М.: МузГИЗ, 1952.


== Արտաքին հղումներ ==
Антонио Страдивари — жизнь великого Мастера на allpersons.name
148 инструментов Антонио Страдивари собраны в 4-томном альбоме // elcoda.com
Секреты скрипок Страдивари // Российская газета, 2013 (18 декабря)
С помощью томографии создана точная копия скрипки Страдивари Betts 1704 года // Газета.Ru, 28.11.2011
Ալիս Հերց-Զոմմեր

Ալիս Հերց-Զոմմեր (անգլ.՝ Alice Sommer, նոյեմբերի 26, 1903(1903-11-26)[…], Պրահա, Բոհեմիայի թագավորություն, Ավստրո-Հունգարիա - փետրվարի 23, 2014(2014-02-23)[…], Լոնդոն, Մեծ Լոնդոն), չեխոսլովակ և իսրայելցի դաշնակահարուհի, երաժշտական մանկավարժ, հուշագիր։


== Կենսագրություն ==
Ալիս Հերցը (ամուսնական ազգանունը՝ Զոմմեր) և նրա երկվորյակ քույրը՝ Մարիաննան, ծնվել են Պրահայում՝ առևտրական Ֆրիդրիխ Հերցի (1853—?) և նրա կնոջ՝ Սոֆյա Շուլցի (1868-1942) ընտանիքում։ Ալիսը սովորել է դաշնամուր նվագել իր ավագ քրոջ՝ Իրմայի (1892-1969) մոտ, իսկ ավելի ուշ՝ Վացլավ Շտեպանի և Պրահայի երաժշտության և թատրոնի գերմանական ակադեմիայում՝ Կոնրադ Անզորգի մոտ։ 1931 թվականին ամուսնացել է գործարար Լեոպոլդ Զոմմերի հետ (1905-1944), որը ևս սիրողական երաժիշտ էր։ Նրանց միակ որդին՝ Ռաֆայել Զոմմերը (1937-2001) դարձել է թավջութակահար։
Ալիսը 1943 թվականի հուլիսին ամուսնու և որդու հետ որպես հրեուհի տեղափոխվել է Թերեզիենշտադտի համակենտրոնացման ճամբար (որտեղից նրա ամուսինը ուղարկվել է Օսվենցիմ և մահացել է Դախաուում)։ Նրա ծնողները ավելի վաղ են ներկալվել և նույնպես մահացել են։ Խորհրդային զորքերի կողմից Թերեզիենշտադտի ազատագրումից հետո Ալիս Հերց-Զոմմերը վերադարձել է Պրահա, իսկ 1949 թվականին բնակություն է հաստատել Իսրայելում, որտեղ դասավանդել է Երուսաղեմի Ռուբինի անվան երաժշտության և պարի ակադեմիայում։ 1986 թվականից ապրել է Լոնդոնում։
2012 թվականին Կարոլայն Սթոսինգերը (անգլ.՝ Caroline Stoessinger) Ալիս Հերց-Զոմմերի հետ զրույցների հիման վրա հրատարակել է «A Century of Wisdom: Lessons From the Life of Alice Herz-Sommer — the World’s Oldest Living Holocast Survivor» գիրքը, որը հետագայում վերահրատարակվել է 26 երկրներում։ Նա նաև դարձել է «Ալիսայի դաշնամուրը» (Melissa Müller, Reinhard Piechocki «Ein Garten Eden inmitten der Hölle», գերմաներեն, 2006) գրքի և «The Lady in Number 6» վավերագրական ֆիլմի հերոսուհին, որը 2014 թվականին «Օսկարի» է արժանացել։
Ալիսի քույրը՝ Իրման, 1914 թվականին ամուսնացել է փիլիսոփա և հրապարակախոս Ֆելիքս Վելչի հետ։
Ալիս Հերց-Զոմմերը մահացել է 2014 թվականի փետրվարի 23-ին, 110 տարեկան հասակում, Լոնդոնի հիվանդանոցում։


== Սկավառակագրություն ==
Alice Herz-Sommer spielt Bach, Beethoven, Schubert, Chopin, Smetana, Debussy. 1960-ական թվականների (Շոպեն) և 1986—1995 թվականների ձայնագրություններ. AHS Records, 2006.
Alice Sommer Herz — Everything is a Present. DVD. Naxos Deutschland GmbH, 2010.
Alice Herz-Sommer spielt Schubert. Իսրայելական ռադիոյի ձայնագրություններ (1983). AHS Records, 2013.


== Ծանոթագրություններ ==
Ջուղայի գլխավոր քարավանատուն

Ջուղայի գլխավոր քարավանատուն, միջնադարյան ավերված քարավանատուն ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Ջուղա քաղաքում։ Ներկայում ամբողջությամբ ավերված է։


== Տեղադրություն ==
Քարավանատունը կառուցված է եղել Արաքս գետի և երկաթգծի միջև գտնվող հարթ վայրում։


== Պատմություն ==
Ենթադրվում է, որ քարավանատունը կառուցված է եղել 12-ից 13-րդ դարերում։
Տարածված ավանդության համաձայն այս հուշարձանի վերակառուցումը վերագրվում է 16-րդ դարում Ջուղանղեկավարած քաղաքապետ խոջա Խաչիկին։


== Ճարտարապետական կառուցվածք ==
Քարավանատունն իրենից ներկայացնում է ուղղանկյուն հատակագծով կառույց։ Զբաղեցնում էր բավականին ընդարձակ տարածություն։ Ուներ 37 մետր երկարություն։ Շինությունը կառուցված է եղել կիսամշակ քարերով, աղյուսով և կրաշաղախով։ Ներսից սվաղված է եղել գաջով։ Ծածկը թաղկիր է եղել։ Հիմնական մուտքերը գտնվել են շինության հարավային ճակատում։ Ներսից պատերին կցված կառուցված են եղել ճանապարհորդների, ապրանքների և կենդանիների համար նախատեսված բազմաթիվ մեծ ու փոքր սենյակներ։


== Հետաքրքիր փաստեր ==
Գլխավոր քարավանատնից դեպի արևմուտք ժամանակին նկատվել են Ջուղայի մեկ այլ քարավանատան հետքեր։


== Տես նաև ==
Ջուղա


== Ծանոթագրություններ ==
Վալերյան Շուվաև

Վալերյան Շուվաև (ռուս.՝ Валерья́н Влади́мирович Шува́ев, մարտի 16, 1955(1955-03-16)), ռուս դիվանագետ։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1977 թվականից զբաղվում է դիվանագիտական գործունեությամբ։

1992 թվականից մինչև 1995 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի բաժնի վարիչ։
1995-ից մինչև 1998 թվականը Մարոկկոյի Հանրապետությունում եղել է Ռուսաստանի Դաշնության դեսպանատան խորհրդական-դեսպանորդ։
1998 թվականից մինչև 2004 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի բաժնի պետ, տնօրենի տեղակալ։
2004 թվականի փետրվարի 13-ից մինչև 2008 թվականի հոկտեմբերի 16-ը Լիբիայում եղել է Ռուսաստանի Դաշնության արտակարգ և լիազոր դեսպան։
2008 թվականի հոկտեմբերի 16-ից մինչև 2012 թվականի մարտի 2-ն Իրաքում եղել է Ռուսաստանի Դաշնության արտակարգ և լիազոր դեսպան։
2018 թվականի ապրիլի 24-ից Մարոկկոյում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի հուլիսի 25)
1-ին դասի արտակարգ և լիազոր դեսպանորդ (2008 թվականի ապրիլի 23)
Արտակարգ և լիազոր դեսպան (2010 թվականի մայիսի 21)


== Ծանոթագրություններ ==


== Արտաքին հղումներ ==
ՌԴ ԱԳՆ
kurdistan.ru
Ալ-Շադդադիի շրջան

Ալ-Շադդադիի շրջան (արաբ․՝ ناحية الشدادي‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Հասաքայի գավառի 7 շրջաններից մեկը։
Վարչական կենտրոնն է Ալ-Շադդադի քաղաքը։ 2004 թվականի մարդահամարի տվյալներով շրջանը ունի 58,916 բնակչություն։ Տարածքը կազմում է 1,935.05 կմ2։


== Ծանոթագրություններ ==
Պյատիգորսկոե (ավան, Բալակլեյայի շրջան)

Պյատիգորսկոե (ուկրաիներեն՝ Пятигірське), ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1685 թվականին։
2001 թվականի տվյալներով Պյատիգորսկոե ավանում բնակվում էր 2 732 մարդ։ Բնակավայրը զբաղեցնում է 0,739 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պիվիկ Ներքին

Պիվիկ Ներքին, գյուղ Արևելյան Հայաստանում, Կարսի մարզի Կաղզվանի գավառում։


== Բնակչություն ==
XX դարի սկզբին ուներ 55 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ջեք Դեյվիս

Ջոն Դեյվիս (անգլ.՝ John H. "Jack" Davis, ապրիլի 5, 1914(1914-04-05), Լոս Անջելես, Կալիֆոռնիա, ԱՄՆ - նոյեմբերի 3, 1992(1992-11-03), Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի մանուկ դերասան, ով հանդես է եկել Հել Ռոուչի «Our Gang» ֆիլմաշարում։ Նրա քույրը՝ Միլդրեդ Դեյվիսը նույնպես դերասան էր. կանացի գլխավոր դերերն էր կատարում կոմիկ Հարոլդ Լոյդի ֆիլմերում։ Երբ Լոյդը և Միլդրեդը ամուսնացել են 1923 թվականին, Լոյդը Ջեքին հանել է «Our Gang»-ից և տարել ռազմական դպրոց։ Դեյվիսը մահացել է 78 տարեկանում, 1992 թվականին Սանտա Մոնիկա քաղաքում, Կալիֆորնիայում։


== Ծանոթագրություններ ==
Տորիտա Տիբերինա

Տորիտա Տիբերինա (իտալերեն՝ Torrita Tiberina), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 1053 մարդ (2008 թվական), խտությունը կազմում է 98 մարդ/քառ. կմ։ Զբաղեցնում է 11 քառ. կմ տարածք։ Փոստային ինդեքս - 60, հեռախոսային կոդ - 0765։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոս։ 0765 30116
Էլեկտրոնային փոստ։ info@comune.torritatiberina.rm.it
Պաշտոնական կայք։ http://www.comune.torritatiberina.rm.it/


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ախանջա

Ախանջա, գետակ Հայաստանի Տավուշի մարզում, Կուրի ավազանում, հոսում է Այգեձոր գյուղի միջով։


== Ծանոթագրություններ ==
Տրուդովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ Տրուդովկա (այլ կիրառումներ)Տրուդովկա (ուկրաիներեն՝ Трудівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Տրուդովկա գյուղում բնակվում էր 129 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոքինգ

Պոքինգ (գերմ.՝ Pocking), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 14 888 մարդ (դեկտեմբերի 31, 2010 թվական)։ Զբաղեցնում է 68,82 կմ² տարածք։ Պաշտոնական կոդ՝ 09 2 75 141։


== Ծանոթագրություններ ==


== Արտաքին հղումներ ==
Պաշտոնական կայք
Չերվոնի Օստրով (գյուղ, Վոլոչիսկի շրջան)

Չերվոնի Օստրով (ուկրաիներեն՝ Червоний Острів), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Չերվոնի Օստրով գյուղում բնակվում էր 98 մարդ։ Բնակավայրը զբաղեցնում է 0,3 կմ² տարածք։ Բնակչության խտությունը կազմում էր 326,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլիիա

Պլիիա (էստ․՝ Pliia), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էրիվանսկայա

Էրիվանսկայա (ռուս.՝ Эриванская), ստանիցա Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 650 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆոպոլո

Ֆոպոլո (իտալ․՝ Foppolo) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 208 մարդ (2008 թվականի տվյալներով)։ Բնակչության խտությունը 4 մարդ/կմ²։ Տարածքը՝ 36 կմ²։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է համարվում՝ սուրբ Սանտա Մարիա Ասսունտան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0345 74002


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բաղդադ (լեռ)

Անվան այլ կիրառումների համար տե՛ս՝ Բաղդադ (այլ կիրառումներ)Բաղդադ, լեռ Շիրակի արևելյան մասում, Մուսայելյան գյուղի արևմտյան կողմում՝ Արթափա լեռան կից։


== Ծանոթագրություններ ==
Պիլա (Վերչելի)

Անվան այլ կիրառումների համար տե՛ս՝ Պիլա (այլ կիրառումներ)Պիլա (իտալերեն՝ Pila), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 8 կմ² տարածք։ Բնակչությունը 2008 թվականի տվյալներով 133 մարդ է։ Հեռախոսային կոդը՝ 0163։ Փոստային ինդեքս 13020։ Խտությունը՝ 17 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Կրամատորսկ

Կրամատորսկ (ուկրաիներեն՝ Крамато́рськ), քաղաք Ուկրաինայի Դոնեցկի մարզի Կրամատորսկի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Կրամատորսկայա։ Հիմնադրվել է 1868 թվականին։
2012 թվականի տվյալներով Կրամատորսկ քաղաքում բնակվում էր 165 469 մարդ։ Բնակավայրը զբաղեցնում է 117,1 կմ²։


== Անվանում ==
Որպես բնակավայր առաջացել է 19-րդ դարի 2-րդ կեսին։ Անվանումն առաջացել է ֆրանսերեն crématoire ― «մեծ կրակարան» բառից։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չերնովո (գյուղ, Կադույսկի շրջան)

Անվան այլ կիրառումների համար տե՛ս՝ ՉերնովոՉերնովո (ռուս.՝ Черново), գյուղ Ռուսաստանի Վոլոգդայի մարզի Կադույսկի շրջանի կազմում։
Բնակչությունը 2002 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարգառի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Գարգառ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լոզովատայա (գյուղ, Լիպովեցի շրջան)

Անվան այլ կիրառումների համար տե՛ս՝ ԼոզովատայաԼոզովատայա (ուկրաիներեն՝ Лозувата), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1600 թվականին։
2001 թվականի տվյալներով Լոզովատայա գյուղում բնակվում էր 561 մարդ։ Բնակավայրը զբաղեցնում է 3087 կմ² տարածք։ Բնակչության խտությունը կազմում էր 181,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքայել Քերոբյան

Միքայել Քերոբյան (ապրիլի 27, 1959(1959-04-27), Հարթֆորդ, ԱՄՆ), հայկական ծագմամբ ամերիկացի քանդակագործ։


== Կենսագրություն ==
Ծնվել է ԱՄՆ-ի Կոնեկտիկուտ նահանգի Հարթֆորդ քաղաքում 1959 թվականին։ Հայրը հայ է (ԱՄՆ է գաղթել 1920 թվականին Ադանայից, Տարսոնից), մայրը շոտլանդուհի է։ 1978 թվականին ընդունվել է Պենսիլվանիայի գեղարվեստի ակադեմիան։ 1986-1996 թվականներին տեղափոխվել է Նյու Յորքի Հադսոն Վալլեյի շրջան, աշխատել Տալիքս քանդակագործական հիմնադրամում։ Հիմնադրել է «Քերոբյան քանդակ» ընկերությունը։
Քանդակագործների ազգային միության անդամ է և Հադսոն Վալլեյի արվեստի ասոցիացիայի քանդակագործության ճյուղի նախագահը։


== Ստեղծագործական ուղի ==
Քերոբյանի ստեղծագործությունները գտնվում են տարբեր մասնավոր հավաքածուներում։ Հադսոն Վալլեյի Արվեստի ասոցիացիայի կողմից արժանացել է ոսկե մեդալի։ Ստեղծել է դիմաքանդակներ, ֆիգուրատիվ պատկերներ, պատմական կոթողներ, անատոմիական քանդակներ։ Նրա ֆիգուրների, կենդանիների քանդակները համակցված են շարժման, չափի և ձևի տարրերի միասնությամբ։ Ցուցահանդեսներ է ունեցել Նյու Յորքում, Մասաչուսեթսում, Սփրինգֆիլդում։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Միքայել Քերոբյանի կայքը
Սերգեյ Յուրան

Սերգեյ Նիկոլայի Յուրան (հունիսի 11, 1969, Լուգանսկ, Ուկրաինական Խորհրդային Սոցիալիստական Հանրապետություն, ԽՍՀՄ), խորհրդային և ռուս ֆուտբոլիստ, ֆուտբոլային մարզիչ։ Խաղացել է հարձակման գծում։
Դինամո Կիևում նա հաղթել է տեղի առաջնությունում և ԽՍՀՄ-ի գավաթի խաղարկությունում։ Արժանացել է Միջազգային սպորտի վարպետ կոչմանը։ 1991 թվականին տեղափոխվել է Պորտուգալիայի առաջնություն, որտեղ խաղացել է «Բենֆիկա»-ում և «Պորտու»-ում։ Այդ ժամանակահատվածում երկու անգամ հաղթել է Պորտուգալիայի առաջնությունում և մեկ անգամ գավաթի խաղարկությունում։ 1992 թվականին դարձել է Չեմպիոնների Լիգայի լավագույն ռմբարկուն.։ Պորտուգալիայում նրա կարիերան ավարտվեց այն ժամանակ, երբ տեղափոխվեց Մոսկվայի «Սպարտակ», անգլիական «Միլլուոլլ»։
Ֆուտբոլիստի կարիերան ավարտելուց հետո Յուրանը սկսեց իր մարզչի կարիերան, և սկսեց գլխավորել ռուսական ակումբներ։


== Ակումբային կարիերա ==


== Ծանոթագրություններ ==
Քրիստիան Սապատա

Քրիստիան Էդուարդո Սապատա Վալենսիա (իսպ.՝ Cristián Eduardo Zapata Valencia, սեպտեմբերի 30, 1986(1986-09-30), Padilla, Cauca, Կաուկա, Կոլումբիա), կոլումբիացի ֆուտբոլիստ, պաշտպան։ Հանդես է գալիս Միլան ակումբում և Կոլումբիայի ազգային հավաքականում։


== Կարիերա ==


== Նվաճումներ ==


== Արտաքին հղումներ ==
Սապատաի պրոֆիլը «Միլան» ակումբի պաշտոնական կայքում


== Ծանոթագրություններ ==
Սպիկա

Սպիկա (α Կույսի), Կույս համաստեղության ամենապայծառ աստղը՝ 1-ին տեսանելի աստղային մեծության։ Սպեկտրալ կրկնակի աստղ է։ Լուսատվությունը 740 անգամ մեծ է արեգակնայինից։ Սպիկայի «Α» բաղադրիչը պատկանում է Β Ցեֆեոս աստղի դասին։


== Ծանոթագրություններ ==
Նաիրա Հակոբյան (դաշնակահարուհի)

Նաիրա Սարգսի Հակոբյան (մայիսի 7, 1967(1967-05-07), Երևան, Հայկական ԽՍՀ, ԽՍՀՄ), հայ դաշնակահարուհի։


== Կենսագրություն ==
Նաիրա Հակոբյանը ծնվել է 1967 թվականի մայիսի 7-ին Երևանում։ 1985 թվականին ավարտել է Երևանի Պ. Ի. Չայկովսկու անվան երաժշտական դպրոցը (դասատու՝ Ն. Ահարոնյան), 1990 թվականին՝ Երևանի պետական կոնսերվատորիան (Աննա Ամբակումյանի դասարան), իսկ 1998 թվականին՝ ասպիրանտուրան։ 
1990 թվականին սկսել է հանդես գալ որպես կոնցերտմայստեր։ 
1999 թվականին սկսել է  դասավանդել Երևանի պետական կոնսերվատորիայում (դոցենտ՝ 2015-ից)։
Ելույթներ է ունեցել Հայաստանում, Վրաստանում, Բելառուսում, Ղազախստանում, Ռուսաստանում (Նովոսիբիրսկ), Վիեննայում և այլուր։ 
Հեղինակել է ուսումնամեթոդական հոդվածներ («Ա. Ն. Սկրյաբին. Ստեղծագործական ուղու սկիզբը։ Առաջին երեք սոնատները», «Երգիչ-կատարողի կայացման որոշ տեսակները» և այլն)։


== Մրցանակներ ==
Արժանացել է «Լավագույն կոնցերտմայստեր» մրցանակի (մեներգիչների Ա. Իսահակյանի անվան (1995), Տ. Սազանդարյանի անվան (2006), Տ. Սազանդարյանի և Պ. Լիսիցյանի անվան (2011), միջազգային Դելփյան խաղեր (Ղազախստան, 2012)։
Փողի թանգարան

Փողի թանգարան, Մոսկվայում գտնվող մասնավոր թանգարան՝ նվիրված Ռուսաստանի և աշխարհի փողերի պատմությանը։ Ստեղծվել է 2011 թվականին ֆինանսիստ Ալեքսանդր Պլյուշչենկոյի նախաձեռնությամբ, ցուցադրության հիմքում ընկած է նրա մասնավոր հավաքածուն, որը 2010 թվականին ներառել է շուրջ 1500 ցուցանմուշներ աշխարհի ավելի քան 200 երկրներից։ Գտնվում է Մոսկվայի գետային շոգենավերի շենքի առաջին հարկում՝ Հյուսիսային գետային կայանի այգում։

Ցուցադրությունը կազմակերպվում է ժամանակագրական կարգով և սկսվում է հավաքածուի հնագույն առարկաների մասին տեղեկատվությամբ։ Այսպես, ցուցափեղկերում ներկայացված են կաուրի խեցիներ, որոնք արդյունահանվում են Մալդիվյան կղզիների շրջանում։ Մինչև 15-րդ դարի սկիզբը խեցիները եղել են Հեռավոր Արևելքում, Հարավարևելյան Ասիայում և Հնդկաստանում ապրող ժողովուրդների կենցաղի մի մասը։ Մեկ այլ հայտնի դրամական արժույթ են եղել սոլերը, որոնք նույնպես մինչև 14-րդ դարը փոխանակման համար օգտագործվում էին Ռուսաստանում և Աֆրիկայում։
Հատուկ արժեք են ներկայացնում Հին Չինաստանի, Սկյութիայի, Հին Հունաստանի և Հին Հռոմի մետաղադրամները՝ նետ-մետաղադրամները (մ.թ.ա. 6-րդ դար - մ.թ. 1 դար), հունական Օլվիա պոլիսի դելֆին–մետաղադրամները (մ.թ.ա. 440-360 թվականներ), Չինաստանից բերված ձուկ–մետաղադրամները (մ.թ.ա. 1122-255 թվականներ)։ Թանգարանի հազվագյուտ ցուցանմուշներից մեկը Աթենքի տետրադրահման է, որը համարվում է աշխարհի հնագույն մետաղադրամներից մեկը։
Ցուցահանդեսի մի մասը կազմում են մ.թ.ա. 1-ին դարի պղնձե, բրոնզե և երկաթե մետաղադրամները։ Արդյունքում առաջին պլան են մղվել թանկարժեք նյութերը՝ արծաթը և ոսկին։ Թանգարանում ներկայացված ամենամեծ հավաքածուներից մեկը ԱՄՆ-ի և Ֆրանսիայի բոների և մետաղադրամների ավելի քան 70 ցուցանմուշներից բաղկացած հավաքածուն է։ Դրանք հավաքվել են 1775 թվականի սկզբին։
Առանձին ցուցափեղկեր լուսաբանում են Ռուսաստանում փողի առաջացման պատմությունը․ առաջին թղթե միավորները երկրում հայտնվել են միայն կայսրուհի Եկատերինա II-ի օրոք։ Մեծ թվով ցուցանմուշներ վերաբերում են Ռուսաստանում քաղաքացիական պատերազմի ժամանակաշրջանին, ինչպես նաև Խորհրդային իշխանության հաստատմանը։
Թանգարանի գոյության տարիների ընթացքում թանգարանի հավաքածուն զգալիորեն աճել է, 2018 թվականի դրությամբ թանգարանի կազմում ընդգրկված են եղել ավելի քան 4000 ցուցանմուշներ՝ աշխարհի 231 երկրներից։ Թանգարանի աշխատակիցների առջև դրված նպատակներից մեկը աշխարհի բոլոր երկրներում փողի զարգացումը խթանող հավաքածուի ստեղծումն է։ Բացի ցուցահանդեսային գործունեությունից, թանգարանին կից անց են կացվում Ոսկե հորդայի դրամահատարանների գիտական հետազոտություններ.

Թանգարանային ցուցահանդեսներ, 2017 թվական
		
		
		
		


== Ծանոթագրություններ ==


== Գրականություն ==
Кузнецов И. Музей денег. — Водяной знак, 2012. — В. 6. — С. 73—77.
Шпаковский Ю., Потапчук И. Музей денег. — Постскриптум, 2018. — В. 9. — С. 229—232.


== Արտաքին հղումներ ==
Сюжет «Прощай, копейка» на Первом канале
Դոմուզ-Ալան

Դոմուզ-Ալան, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Takashinga Cricket Club

Takashinga Cricket Club, կրիկետի ակումբ է Հայֆիլդում, Հարարեում։ Դրա հայտնի անդամներից են Անդի Ֆլավրը և Տատենդա Տաիբուն։ Ակումբը հիմնադրվել է Զիմբաբվեում, Հայֆիլդում։ 2007-ից 2008 թվականներին այն Զիմբաբավեի ամենաուժեղ կրիկետի ակումբներից մեկն էր։
Ակումբը ստեղծվել է 1990 թվականին, երբ Գիվմոր Մակոնին և Ստեֆեն Մագոնգոն որոշել են, որ ուզում են կրիկետի ակումբ բացել։ Նրանք երկուսով երկար ժամանակ հարմար վայր են փնտրել, մինչև Churchill ավագ դպրոցն առաջարկեց է նրանց իրենց հնարավորությունները։ Պայմանավորվածության մաս էր այն, որ ակումբը կկոչվի Old Winstonians: Որոշները ասում են, թե Անդի Ֆլավրը և նրա հայրը` Բիլն են բացել Takashinga-ն։ 
2001 թվականին ակումբն անվանափոխվել է` կոչվելով Takashinga: Այդ պահին Հայֆիլդսում ստեղծվել էր տեղական բազան։ Գիվմոր Մակոնին ասել է Cricinfo-յին. «Մենք փոխել ենք անունը` նույնականացնելու այն ինքներս մեզ և համայնքի հետ։ Մենք սև ակումբ ենք և «Winstonians»-ը ոչ մի դեպքում չի կապվում մեզ հետ։ «Takashinga» նշանակում է` մենք քաջ ենք և մենք կկռվենք մինչև վերջ։ Սա խորհրդանշում է Զիմբաբավեի սև մարդկանց, ովքեր եթե իրենց մտքին մի բան են դնում, ոչ մի դեպքում չեն հրաժարվում դրանից»։


== Ծանոթագրություններ ==
Սան Պիետրո դի Մորուբիո

Սան Պիետրո դի Մորուբիո (իտալերեն՝ San Pietro di Morubio), կոմունա Իտալիայում՝ Վենետո մարզի Վերոնա գավառում։ Սահմանակից է Անջարի, Բովոլոնե, Չերեա, Իզոլա Ռիցա, Ռովերկիարա համայնքներին։
Բնակչության թվաքանակը 2014 թվականի տվյալներով եղել է 3.051։ Բնակչության խտությունը կազմում է 178 մարդ/կմ²։ Զբաղեցնում է 16,02 կմ² տարածք։ Փոստային ինդեքս՝ 37050։ Հեռախոսային կոդ՝ 045։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է ամեն տարի հունիսի 29-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայքէջը (իտալերեն)
Գրիգոր Գրիգորյան (ֆոլկլորագետ)

Անվան այլ կիրառումների համար տե՛ս՝ Գրիգոր Գրիգորյան (այլ կիրառումներ)Գրիգոր Արտաշեսի Գրիգորյան  (հունվարի 13, 1913(1913-01-13), Քալարա, Երևանի նահանգ, Կովկասի փոխարքայություն, Ռուսական կայսրություն - օգոստոսի 4, 1994(1994-08-04), Երևան, Հայաստան), հայ խորհրդային ֆոլկլորագետ։ Բանասիրական գիտությունների դոկտոր (1960), պրոֆեսոր (1973)։


== Գործունեություն ==
1939 թվականին ավարտել է Երևանի պետական համալսարանի բանասիրական ֆակուլտետը։ 1973 թվականից ղեկավարել է ՀԽՍՀ ԳԱ հասարակական գիտությունների բաժանմունքին կից «Սասունցի Դավիթ» էպոսի խումբը։ Գրել է «Հայ ժողովրդական հերոսական էպոսը» (1960), «Սովետահայ վիպերգերն ու պատմական երգային բանահյուսությունը» (գիրք 4, 1965), «Հայ ժողովրդական վիպերգերը և պատմակաև երգային բանահյուսությունը» (գիրք 1, 1972), «Սասունցի Դավիթ» (1977)։


== Ծանոթագրություններ ==
Դումուզի-հովիվ

Դումուզի,  «հովիվ» մականունով՝ (շումերեն՝ ddumu-zid sipad) շումերական մինչդինաստիական կիսաառասպելական արքա, որը կառավարել է Միջագետքի հարավում գտնվող հին շումերական  Բադ-տիբիրա քաղաքում, մինչև երկրորդ մեծ ջրհեղեղն ընկած ժամանակահատվածում։ Հավանաբար նրան համարել են աստվածային ծագում ունեցող։
Կառավարումը հավանաբար վերագրվում է Ջեմդեթ Նասրի (Ք․ ա․ XXX դար) ժամանակաշրջանին, որն ավարտվել է մեծ ջրհեղեղով։ Իրաքում պեղումների արդյունքում ապացուցվել է, որ Շուրուպպակի և այլ շումերական քաղաքների շրջանում ջրհեղեղ է եղել։ Գետի նստվածքի շերտերի ռադիոածխածնային մեթոդով ուսումնասիրության արդյունքում այն վերագրվում է Ք․ ա. 2900 թվականներին, ընդհատել է բնակչության շարունակականությունը, որն ընդարձակվել էր դեպի հյուսիս, մինչև շումերական Քիշ քաղաք։ Ջեմդեթ Նասրի ժամանակաշրջանի գունավոր խեցեղեն է հայտնաբերվել  անմիջապես ջրհեղեղային շերտի տակ։ Դումուզիները համարվել են շումերական առասպելական տիրակալներ, քանի որ բացի Նիպպուրյան ցարական արձանագրությունը, նրանց գոյությունը չի հաստատվել որևէ այլ աղբյուրների կողմից։

Արքայական տարբեր արձանագրություններում Դումուզի կառավարման տարիները իրարից խիստ տարբերվում են՝

WB 444: 10 սարով, որը հավասար է 36 000 տարի։
WB 62: 7 սարով, 2 ներա և 6 սոսով, որը հավասար է 26 800 տարի։
UCBC 9-1819: 10 սարով, որը հավասար է 36 000 տարի։
Բերոսոսի Բաբելոնի պատմություն  (Դաոն թագավոր)։ 10 սարով, որը հավասար է 36 000 տարի։Ամեն դիպքում ընդունված է համարել, որ մինչջրհեղեղյան թագավորների կառավաման տարիների վաղեմությունը և  շարունակականությունը չափազանցված է։ Տեսակետ կա, որ սարը և ները պետք է համապատասխանեն տարիներին և ամիսներին։
Այդ դեպքում Դումուզի-հովիվը կառավարել է 7 տարի և 2 ամիս կամ էլ 10 տարի։
Հնարավոր է, որ հենց Դումուզի-հովիվը հանդիսացել է Դումուզի աստծո նախակերպարը (հետո Սիրո-փյունիկյան Թամմուզը)։
Նրա պատվին է անվանվել Պլուտոնի Դիմուզի փոսը։


== Ծանոթագրություններ ==


== Արտաքին հղումներ ==
Միֆեր Դումուզի-հովիվի մասին
Գաուսին

Գաուսին (իսպ.՝ Gaucín), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 98 կմ2։ Բնակչությունը՝ 1845 մարդ (2010 թվականի տվյալներով)։ Պրովինցիայի վարչական կենտրոնից գտնվում է 126 կմ հեռավորության վրա։


== Արտաքին հղումներ ==
պաշտոնական կայք Archived 2022-02-27 at the Wayback Machine.
Portal de Gaucín
«La Gaceta de Gaucín» Archived 2008-05-12 at the Wayback Machine.
Blog de Gaucín
Portal privado del Toro de Cuerda de Gaucín Archived 2019-11-23 at the Wayback Machine.
Manuscrito del Bachiller de Gaucín durante la Guerra de la Independencia. ADN Archived 2012-06-18 at the Wayback Machine.
Artesanía Andaluza en Gaucín
El Show de Izhar
Gaucín, tras la máscara de Izhar
Tanger Soto(չաշխատող հղում)
Portal para el Santo Niño de Gaucín Archived 2011-07-27 at the Wayback Machine.
Historia de Gaucín 
Videos de Gaucin
Քյոնիգսբախ Շտայն

Քյոնիգսբախ Շտայն  (գերմ.՝ Königsbach-Stein), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 9772 մարդ է (2010 թվականի դեկտեմբերի 31–ի տվյալներով)։ Զբաղեցնում է 33, 72 կմ² տարածք։ Պաշտոնական կոդը՝ 08 2 36 076։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական էջ